దినారా సఫీనా
ఆమె మాస్కోలో తాతర్ జాతికి చెందిన తల్లిదండ్రులకి జన్మించింది. ఆమె తల్లి, టెన్నిస్ కోచ్ అయిన రౌజా ఇస్లానోవా, ఆమె చిన్నతనంలో ఆమెకు మొదటి శిక్షకురాలు; ఆమె తండ్రి మాస్కోలో స్పార్టక్ టెన్నిస్ క్లబ్‌కు డైరెక్టర్. ఆమె సోదరుడు మరాట్, ATP టూర్ మీద మాజీ ప్రపంచ నంబర్ 1. అంత విజయవంతమైన టెన్నిస్ కుటుంబంలో పెరగడం గురించి మాట్లాడుతూ సఫీనా ఈ విధంగా చెప్పింది: "అంత పెద్ద టెన్నిస్ కుటుంబంలో చిన్న చెల్లెలు కావడం అంత సులభమైన పరిస్థితి కాదు. అందుకే కాబోలు నేను వృధ్ధిలోకి రావడానికి చాలా సమయం పట్టింది. నా తండ్రి చాలా పోరాటపటిమ కలిగిన వాడు, కానీ నా తల్లిదండ్రులు నా మీద వత్తిడి పెట్టలేదు. నేను నా అస్థిత్వాన్ని నిరూపించుకోవాలనుకున్నాను. నాకు నేనుగా ఏదో కావాలనుకున్నాను, నా అంతట నేనే ఒక పెద్ద క్రీడాకారిణిగా ఉండాలని అనుకున్నాను. అందుకని మొదట్లో, నా మీద నేనే అతిగా వత్తిడి పెట్టుకున్నాను. కానీ కాలక్రమేణా నన్ను నేను కనుక్కున్నాను, ఆ తర్వాత ఆ పరిస్థితిలో ఇంకా బాగా ఎలా చేయాలో నేర్చుకున్నాను." ఆమె ఎనిమిదవ ఏట, సఫీనా ఆమె కుటుంబ సభ్యులు స్పెయిన్‌లోని వాలెన్షియాకు మారారు, అందువల్ల ఆమె చక్కటి స్పానిష్, రష్యన్ మరియు ఇంగ్లీష్ భాషలు మాట్లాడుతుంది.
సుధేష్ణ సిన్హా
సుధేష్ణ సిన్హా తల్లితండ్రులు ఆడపిల్లలను మగపిల్లలతో సనానంగా భావించారు. ఆమె తల్లితండ్రులు ఆమెకు తగిన స్వతంత్రం ఇస్తూ బాధ్యతాయుతంగా వ్యవహరించడం నేర్పారు. చిన్న వయసులోనే ఆమె తన అవకాశాలను సద్వినియోగపరచడం ఎలాగో నేర్చుకున్నది. 
ఐ.ఐ.టిలో అవకాశం లభించగానే సుధేష్ణ సిన్హా ఉద్వేగభరితమైన ఆనందానికి లోనైంది. ఐ.ఐ.టిలో సుధేష్ణ సిన్హా సెక్షన్లో 40 మంది విద్యార్ధులలో ఆమె ఒక్కటే మహిళా విద్యార్ధిని. 
ఇది ఆమెను కాలేజ్ సమయంలో ఒంటరితనం మరియు స్వల్పంగా కఠినత్వం అలవడేలాచేసింది. ఆమె అధ్యయనంలో తన స్వంత వనరుల మీద ఆధారపడవలసిన పరిస్థితి ఎదురైంది.అందువలన కొన్ని సమస్యలు ఎదురైయాయి.
సుధేష్ణ సిన్హా " టి.ఐ.ఎఫ్.ఆర్ " లో ఉన్నప్పుడు ఆమె తన భర్తను కలుసుకున్నది. ఆమె భర్త ఆమెను చక్కగా అర్ధం చేదుకున్నాడు. వృత్తిరీత్యా ఆమె లక్ష్యం నెరవేరక పోచడం కొంత అసంతృప్తికి గురిచేసినా భర్త మాత్రం పూర్తి సహకారం అందించాడు. సుధేష్ణ సిన్హాను ఆమె భర్త ఎప్పుడూ ఉత్సాహపరిస్తూ వృత్తిరీత్యా సహకారం అందిస్తూ వచ్చాడు. కుమార్తె పుట్టిన తరువాత
సుధేష్ణ సిన్హా 4 సంవత్సరాలకాలం కుమార్తె పెంపకం పైన దృష్టికేంద్రీకరించింది. మొదటి 8 మాసాల కాలం ఉద్యోగానికి శలవు పెట్టి తరువాత ఆమె తన ఉద్యోగంలో తిరిగి ప్రవేశించింది. అయినప్పటికీ ఆమె మనసు కుమార్తె చుట్టూ తిరగడంతో అధ్యయనం మరియు వృత్తిబాధ్యతలలో పైకి కనిపించని అడ్డంకి ఉండిపోయింది. అయినప్పటికీ ఆమె సమయం విలువతెలుసుకుని వృత్తి మరియు విద్యలలో ముందుకుపోవడానికి ఆమె ప్రయత్నం కొనసాగించింది.